b'\n_START_ARTICLE_\nMaragtas\n_START_PARAGRAPH_\nAng Maragtas ay isang akda ni Pedro Alcantara Monteclaro na may orihinal na pamagat na Maragt\xc3\xa1s kon (historia) sg pul\xc3\xb4 nga Panay kutub sg iya una nga pamuluy\xc3\xb6 tubtub sg pag-abut sg mga taga Borneo nga am\xc3\xb3 ang ginhalinan sg mga bisay\xc3\xa2 kag sg pag-abut sg mga Katsil\xc3\xa2 ("Kasaysayan ng Panay magmula sa mga unang mga nanirahan at ang mga mandarayuhan ng Borneo, na ninuno nila, hanggang sa pagdating ng mga Kastila"); na sa Ingles ay History of Panay from the first inhabitants and the Bornean immigrants, from which they descended, to the arrival of the Spaniards. Ang akda ay nakasulat sa pinaghalong mga wikang Hiligaynon at Kinaray-a ng Iloilo noong 1907. Isa itong orihinal na akda na ibinatay ng may-akda sa mga napagkunang nakasulat at sinambit.'